Gerhard Meyer het ons troue se klank gedoen op 2 April 2016 by "On the rocks" Bloubergstrand. Hy was van die begin af altyd betyds vir afprake, belangstelling getoon en wou met alle mag alles doen om ons dag moeitevry presies te maak soos ons dit wou gehad het. Hy het baie ekstra ingesit, en alles het seepglad verloop. 'n Strandtroue kan soms baie komplikasies maak met die weer en ver afstand van 'n kragbron. Gerhard het alles gehad om dit moontlik te maak. Die koordlose mikrofone het ook baie probleme uitgeskakel en enige ekstra goed wat ons nodig gehad het, het hy gou georganiseer. Ons moes 'n liedjie op 'n kitaar speel en hy het tot 'n ekstra jack to jack vir ons gratis gaan leen by een van sy kontakte. Hy het ook die videografie en photobooth gedoen van ons troue en ons is so bly ons het niemand anders gekies nie. Sy pryse is meer as billik en bekostigbaar en vir die gehalte, is dit 'n absolute "bargain"! Die photo booth was n defnitiewe moet en al die gaste het soveel boodskappe gestuur hoe lekker die troue was. Dit bring 'n pret element na jou dag waar alle ouderdomme saam dit kan geniet en dan het ons omtrent die fotoboek geniet met al die boodskappies in na die tyd. Almal kon ook 2 fotostrips huis toe vat.THE PARTY TECHNICIAN se dienste sal ons vir enige persoon aanbeveel. Ons hoef nie vir een oomblik gestres het, of hom te herhinner het aan reëlings nie. Hy was baie professioneel en het ons al die pad gerus gestel. Ons was baie beìndruk met THE PARTY TECHNICIAN en dit was n plesier om hulle deel te gehad het van ons groot dag. Hulle het n groot deel gehad aan om dit so perfek te maak!